192 BRANDT. Zoologie. 
minali multo minus bene conservata est. Quam ob rem iconem ejus recen- 
tissimis temporibus ceterum a Blainvillio (Osteogr. Rhinoc. PI. XIV.) repe- 
titam omisimus. Figura et structura generali quidem cum pede a me in 
Museo invento convenit, sed pars superior eJus non solum lacera, sed ruptura 
et excisura lie flexuosa tantopere hiat, ut os metatarsi tertium cum osse 
cuboideo et calcaneo extrinsecus fere totae denudatae conspiciantur et mus- 
culorum aliarumque partium mollium exsiccatarum Copia mullo minor ani- 
madvertatur. 
Faciei posterioris et inferioris corium pariter faesum observatur, ita ut 
aponeurosis plantaris et tendines musculorum, qui digitis affiguntur, in con- 
spectum posita sint. 
Extremitas superior ejus abscissione valdopere laesa calcaneum nec non 
os cuboideum et os cuneiforme primum sicuti metatarsi extremitates supe- 
riores musculorum et tendinum rudimentis interiore parte tantum obtecta 
praebet.  Astragalus, nec non os naviculare et cuneiforme tertium desunt; 
quod maxime dolendum. Notandum vero est, musculorum massam et telam 
cellulosam atque adiposam, praesertim in pedis parte superiore, quae elemen- 
torum, nominatim caloris atque aéris influxui, magis exposita fuit, ex parte 
in massam satis fragilem, quodammodo colophonio, sed magis adhuc glutini 
animali*) colore et textura haud dissimilem, esse commutatam. Ad: hancce, 
quam partes molles passae sunt mutationem explicandam respiciendum est, 
Rhinocerotis cadaver primum terra congelata circumdatum et conservatum, 
aquae vehementia vero deinde elutum et hoc modo aëri et ex parte putre- 
dini expositum fuisse. Secundum Pallasii testimonium enim partes Rhino- 
cerotis acceptae foetorem latrinis prorsus antiquis comparandum, quasi am- 
moniacalem spirabant. Hoc ipso vero putrefactionis statu caloris tam vehementis 
ope in furno sunt exsiccatae, ut ex parte comburerentur vel adurerentur. 
*) Etam chemica massae qualitas glutinosam naturam calore effectam indicat. 
